stanford-oval/wikipedia huggingface dataset:
החגיגה
הערות שוליים

1 2  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 63. ISBN 978-3-8365-5284-4.
1 2  Grob, Gijs (2018). "The Shindig". Mickey's Movies: The Theatrical Films of Mickey Mouse. Theme Park Press. ISBN 978-1683901235.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  "Regulated Rodent". Time. 16 בפברואר 1931. {{cite journal}}:  (עזרה), quoted in Apgar, Garry, ed. (2014). A Mickey Mouse Reader. University Press of Mississippi. ISBN 978-1628461039.
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 63. ISBN 978-3-8365-5284-4.
↑  "Reviews of Sound Shorts". The Film Daily: 13. 14 בספטמבר 1930. נבדק ב-23 בפברואר 2020. {{cite journal}}:  (עזרה)
↑  "Talking Shorts". Variety: 23. 7 בינואר 1931. נבדק ב-23 בפברואר 2020. {{cite journal}}:  (עזרה)
מנטו צ'באללה מסימאנג

מנטומבזנה "מנטו" אדמי צ'באללה מסימאנג (אנגלית: Mantombazana "Manto" Edmie Tshabalala-Msimang; ‏9 באוקטובר 1940 - 16 בדצמבר 2009), הייתה פוליטיקאית דרום אפריקאית. כיהנה כסגנית שר המשפטים בין השנים 1996 ל-1999 וכשרת הבריאות, בין השנים 1999 ל-2008, תחת הנשיא תאבו מבקי וגם תחת הנשיא קגאלמה מוטלנטה.
מסימאנג עמדה במוקד של ביקורת בינלאומית עקב ניסיונה לטפל במגפת האיידס בדרום אפריקה בעזרת ירקות, כסלק ושום, במקום בתרופות אנטי-רטרו-ויראליות ("הקוקטייל"), ודחייתה את הקשר המדעי בין נגיף הHIV למחלת האיידס.
אודות

מסימאנג נולדה בדרבן וסיימה את לימודיה באוניברסיטת פורט-הייר ב-1961. היא למדה רפואה במכון לנינגראד בברית המועצות בין השנים 1962 ל-1969. הוכשרה כגניקולוגית מורשית בטנזניה ב-1972, וב-1980 קיבלה תואר שני בבריאות הציבור מאוניברסיטת אנטוורפן.
מדיניות איידס

פרסומה השלילי של מנטו הגיע בעקבות היותה "מכחישת איידס", השוללת את הקשר בין מחלת האיידס לנגיף ה-HIV ואת הטיפולים המוצעים על ידי מדע הרפואה המודרני לטיפול במחלה. היא כונתה ד"ר סלק, מכיוון שקידמה את השימוש בסלק, שום, לימון ותפוחי אדמה אפריקאים, יחד עם תזונה בריאה, ורמזה לכך שתרופות לאיידס הן רעילות.  בראיון שנתנה ברדיו בשנת 2000 סירבה להגיד אם היא סבורה שיש קשר בין נגיף הHIV למחלת האיידס.
נפטרה ב-16 בדצמבר 2009 בעקבות סיבוכים הקשורים לניתוח השתלת כבד שעברה.
אקסייל

| --- | --- |

 לידה:  המאה ה־20 לוס אנג'לס, ארצות הברית 
 שם במה:  Exile 
 מוקד פעילות:  ארצות הברית 
 תקופת הפעילות:  מ-1995 
 סוגה:  היפ הופ מחתרתי 
 אתר רשמי
 
אלכסנדר תומאס מנפרדי (באנגלית: Aleksander Thomas Manfredi; נולד ב-24 במאי 1977), הידוע בשם הבמה אקסייל (Exile), הוא מפיק היפ הופ, תקליטן וראפר אמריקאי. לצד קריירת הסולו שלו, אקסייל חבר בהרכבים המוזיקליים אמאנון (אנ') (לצד אלו בלאק) ובלו ואקסייל (לצד בלו.
קריירה מוזיקלית

הופעותיו הראשונות של אקסייל באלבומים היו כחבר בצמד ההיפ הופ אמאנון (אנ') לצד אלו בלאק. הם הוציאו מיקסטייפים שונים החל משנת 1995 עם "Strech Marx" לפני שהוציאו את אלבומם הראשון, Anon & On. בשנת 2005 הוציאו אלבום נוסף, The Waiting Room. בשנה שלאחר מכן, ב-2006, הוציא את אלבום הסולו הראשון שלו, Dirty Science. ב-2007 חבר לראפר בלו ויחד הוציאו את אלבום הבכורה שלהם כצמד, Below the Heavens. אקסייל הוציא שני אלבומי סולו נוספים, Radio ב-2009 ו-4TRK Mind ב-2011. בשנת 2013 יצא אלבומו האינסטרומנטלי, Zip Disks & Floppies. בשנת 2012, הוציאו בלו ואקסייל את אלבומם השני, Give Me My Flowers While I Can Still Smell Them. ב-2020, הוציאו את אלבומם השלישי, Miles.
דיסקוגרפיה > אלבומי אולפן

1996: Imaginary Friends (עם אלו בלאק כאמאנון)
2005: The Waiting Room (עם אלו בלאק כאמאנון)
2006: Dirty Science
2007: Below the Heavens (עם בלו כבלו ואקסייל)
2009: Radio
2009: Boy Meets World (עם פאשאון)
2010: Radio AM/FM
2011: 4TRK Mind
2012: Give Me My Flowers While I Can Still Smell Them (עם בלו כבלו ואקסייל)
2013: Zip Disks & Floppies
2014: E&J (עם ג'והז כדאג סבאג')
2016: Dystopia (עם אלו בלאק כאמאנון)
2017: In The Beginning (Before The Heavens) (עם בלו כבלו ואקסייל)
2019: Black Beans (עם צ'וסי)
2020: Miles (עם בלו כבלו ואקסייל)
דיסקוגרפיה > אלבומי רמיקס

2010: Radio Bonus
דיסקוגרפיה > אלבומי אוסף

2001: Steps Through Time 1997-2000 (עם אלו בלאק כאמאנון)
דיסקוגרפיה > מיני-אלבומים

2002: Anon and On (עם אלו בלאק כאמאנון)
2010: Radio AM/FM EP
2011: Los Angeles 10/10 (עם פרי דה רובוטס)
2013: The Dag Savage EP (עם ג'והז כדאג סבאג')
2018: Furnace EP (עם ג'והז כדאג סבאג')
2019: True & Livin (עם בלו כבלו ואקסייל)
דיסקוגרפיה > מיקסטייפים

2012: Salvation (עם ג'והז כדאג סבאג')
2014: The Warning Tape (עם ג'והז כדאג סבאג')
דיסקוגרפיה > סינגלים

2005: "Time Has Come"
2009: "Stay Tuned"
הערות שוליים

↑  Krimper, Michael (13 באפריל 2010). "An MPC fiend at work". SF Bay Guardian. {{cite web}}:  (עזרה)
↑  Warren, Jamin (20 במרץ 2005). "Emanon: The Waiting Room". Pitchfork Media. {{cite web}}:  (עזרה)
↑  Jones, Kevin (בדצמבר 2006). "Exile - Dirty Science". Exclaim!. {{cite web}}:  (עזרה)
↑  Woo, Andrea (בפברואר 2009). "Exile - Radio". Exclaim!. {{cite web}}:  (עזרה)
↑  Matthews, Aaron (3 באוקטובר 2011). "Exile - 4TRK Mind". Exclaim!. {{cite web}}:  (עזרה)
↑  Keyes, Tyler (4 בספטמבר 2013). "Album Stream: Exile "Zip Disks & Floppies"". Complex. {{cite web}}:  (עזרה)
| --- | --- |
בקרת זהויות :  MusicBrainz: 1cf5e0db-97c1-4d66-91e6-0b6ba883c3cd
מיקי בערביה

| --- | --- |

כרזת הסרט
 בימוי:  וילפרד ג'קסון
 הופק בידי:  וולט דיסני
 מדבבים:  וולט דיסני, מרסלייט גארנר, פינטו קולביג
 מוזיקה:  קרל סטאלינג 
 אנימטור:  לס קלארק, ג'וני קאנון, קלייד ג'רונימי, דייוויד הנד, ג'ק קינג, דיק לנדי, טום פאלמר, בן שרפסטין
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  סרטי קולומביה
 הקרנת בכורה:  11 ביולי 1932 (ארצות הברית)
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
 
מיקי בערביה (באנגלית: Mickey in Arabia) הוא סרט הנפשה קצר אמריקאי משנת 1932 שהופק על ידי וולט דיסני הפקות והופץ על ידי סרטי קולומביה. זוהי ההפצה האחרונה של סרט בסדרת הסרטים של מיקי מאוס על ידי חברת סרטי קולומביה. זהו הסרט ה-43 בסדרת "מיקי מאוס" שיצא לאקרנים והשביעי באותה השנה. תאריך הפצתו נחשב ל-18 ביולי 1932, אך לפחות מקור אחד מציין את 11 ביולי כתאריך ההפצה.
עלילה

מיקי ומיני רוכבים על גבו של גמל דו-דבשתי דרך המדבר הערבי ומגיעים לעיירה תוססת. כשהם נכנסים פנימה, זוג העכברים מצלמים כמה צילומים משעשעים בזמן שהגמל השובב שלהם לוגם את התוכן של חבית בירה. כשמיני מאוס נסוגה אחורנית עם המצלמה ממיקי, שעושה פוזה לתמונה, סולטאן (המוצג בדמות של אויבו של מיקי, פיט) חוטף אותה מעבר החומה.
מיקי יוצא למרדף, אבל הגמל השיכור שלו בקושי מועיל; כשהוא מגלה את ארמון הסולטאן, העכבר מטפס על הקיר ונכנס דרך החלון, שם הוא מוצא מיני צורחת נאבקת בנבל מוכה האהבה בהרמון. מנתק את אחיזתו של הסולטאן, מיקי הופך למטרה של קליעי הסולטאן. הוא מחביא את מיני בעציץ, וגובר, במקרה, על אנשיו החמושים של הסולטאן.
מיקי נרדף (תוך כדי אחיזה מאוזנת של העציץ בידיו) על ידי הסולטאן עצמו, החוצה לחלון, במעלה המדרגות הלולייניות המובילות לגג הארמון, משם לבניין הבא, שם הוא מפיל את העציץ, ומצליח להציל רק את מיני מהנפילה מקצה הבניין, שממנו הוא מחליק בגלל לבנה רופפת.
מיני ומיקי נופלים לתוך סככת בד: הסולטאן הזועם, שעדיין במרדף, מזנק מאותו הקצה, מאלץ את מיקי לקפל את הסככה, מה שהופך את נפילתו של הסולטאן לפחות נעימה במידה ניכרת. מיקי מקפל שוב את הסככה כשאנשי הסולטאן משליכים את חניותיהם, והאחרונות עושות את דרכן אל הסולטאן הקבור באדמה בחוסר אונים. הסולטן נמלט, בכאב רב, אל המרחק. מיקי קורא לגמל שלו, ויחד עם מיני, רוכב בשמחה.
דמויות ומדבבים

מיקי מאוס – וולט דיסני
מיני מאוס – מרסלייט גארנר
פיט – פינטו קולביג
הערות שוליים

↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  Maltin, Leonard. Of Mice and Magic: a History of American Animated Cartoons. Von Hoffmann Press, Inc., 1980, p. 346.
מחנה שטח

| --- | --- |

פתיח הסרט
 בימוי:  דייוויד הנד
 הופק בידי:  וולט דיסני
 תסריט:  ויליאם קוטרל
 מדבבים:  וולט דיסני, מרסלייט גארנר, פינטו קולביג, אליס ארדל
 מוזיקה:  פרנק צ'רצ'יל, ברט לואיס
 אנימטור:  ארט באביט, הארדי גרמטקי, לס קלארק, טום קודריק, אלברט הורטר, אד לאב, מרווין וודוורד
 מדינה:  ארצות הברית ארצות הברית
 חברת הפקה:  חברת וולט דיסני
 חברה מפיצה:  יונייטד ארטיסטס
 הקרנת בכורה:  17 בפברואר 1934
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
הקבוצה מתבצרת להתקפה של היתושים
מחנה שטח (באנגלית: Camping Out) הוא סרט קצר אמריקאי בשחור-לבן משנת 1934 בכיכובם של הדמויות מיקי מאוס, מיני מאוס, הוראס הורסקולר וקלרבל הפרה, שבעודם נהנים במחנה, נדרשים להילחם בלהקת יתושים טורדניים. זהו הסרט ה-64 בסדרת "מיקי מאוס" שיצא לאקרנים והשני באותה השנה.
עלילה

מיקי, מיני, הוראס וקלרבל יושבים מסביב למחנה שלהם כאשר מגיע יתוש ומקלקל להם את הכיף. לאחר שהוראס הכה את היתוש הטורדני, האחרון הולך ובוכה לאביו שמזמן את כל הלהקה. מיני מבחינה ביתושים הזועמים ומהר החבורה מתארגנת לקראתם תוך שהם מבצרים עצמם עם הציוד שלהם ומתחמשים בשלל כלים. הוראס מתיז קצת מולסה על קבוצת יתושים ומוכיח את זה כיעיל, עד שהיתושים נדבקים עליו בחזרה. לאחר שירו על עדר היתושים כל מיני מאכלים כגון אפונה ותירס ועדיין הם לא מפסיקים לתקוף, החבורה נסוגה לאוהל, שם הם עדיין נעקצים אבל יכולים להילחם קצת בחזרה, בסופו של דבר הם לוכדים את כל היתושים בתוך תחתוני נשים ושולחים אותם לדרכם.
דמויות

מיקי מאוס - וולט דיסני
מיני מאוס - מרסלייט גארנר
הוראס הורסקולר
קלרבל הפרה
אבא יתוש - פינטו קולביג
הפצה

הסרט יצא לאקרנים ב-17 בפברואר 1934 והופץ על ידי יונייטד ארטיסטס.
הסרט נודע גם בשם "צרות במחנה" (Camping Troubles) בתקופה הראשונה להפצתו מחוץ לגבולות ארצות הברית.
הסרט הוקרן במקור בשחור-לבן, אך בשנות האלפיים, פורסמה גרסה צבעונית של הסרט.
ימי החלוץ

| --- | --- |

פתיח הסרט
 בימוי:  ברט גילט
 הופק בידי:  וולט דיסני
 מוזיקה:  ברט לואיס
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  סרטי קולומביה
 הקרנת בכורה:  5 בדצמבר 1930
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 דף הסרט ב־IMDb
ימי החלוץ (באנגלית: Pioneer Days) הוא סרט הנפשה קצר אמריקאי שיצא בשנת 1930, כחלק מסדרת סרטי "מיקי מאוס". זהו הסרט הקצר ה-24 של מיקי מאוס שהופק והתשיעי באותה השנה.
הסרט מציג את מיקי ומיני מאוס ושאר בעלי חיים, ביניהם קלרבל הפרה והוראס הורסקולר, כקבוצת מתיישבים חלוצים הנאלצים להילחם בשבט אינדיאני בדרכם מערבה.
עלילה

מיקי מאוס ומיני מאוס מובילים שיירה של קרונות מכוסים מערבה דרך המדבר, מנגנים בבנג'ו ושרים "הו! סוזנה" (אנ'). מיקי מתגאה בפני מיני שהוא לא מפחד מאינדיאנים, אבל הביטחון העצמי שלו ייבחן בקרוב - שבט של אינדיאנים דמוי זאב מבחין במתיישבים ומתכנן מלחמה, לבושים בכובעי נוצות ונושאים טומהוק, הם רוקדים סביב המדורה שלהם. בינתיים, מיקי ושאר המתיישבים לקראת הערב החנו את הקרונות שלהם במעגל, שם הם שרים ורוקדים, כולל עז זקן המבצע ביצוע דומע ל"נלי גריי היקרה" (אנ').
השבט האינדיאני מגיע, ומיקי משמיע אזעקה שהאינדיאנים תוקפים. המתיישבים יורים ברובים לעבר האינדיאנים, והתוקפים יורים חיצים - פוגעים במיקי בחלק האחורי מספר פעמים, ללא נזק מתמשך. מיקי מניס כמה אינדיאנים בכך שהוא יורה בהם עם קוצים של דורבן. מיני נחטפת ונקשרת על ידי אינדיאני אחד, ומיקי רץ להציל אותה. בזמן שמיקי והאינדיאני מתאבקים, מיני לוקחת את העניינים לידיים ושמה פחם לוהט במכנסיים של האינדיאני, מה שגורם לאחרון לנוס על נפשו. העכברים חוזרים לשיירת הקרונות כשהם מעמידים פנים שהם שורת כוחות תגבור; האינדיאנים נמלטים בעוד המתיישבים מריעים למיקי ומיני.
דמויות ומדבבים

מיקי מאוס – וולט דיסני
מיני מאוס – מרסלייט גארנר
קלרבל הפרה
הוראס הורסקולר
הפצה

הסרט יצא ביום הולדתו ה-29 של וולט דיסני.
ההוצאה המחודשת שהופצה בשנת 1940 חתכה את הסצנה האחרונה מהסרט, המראה את מיקי ומיני מניסים את האינדיאנים. גרסת 1940 מסתיימת ונסגרת על מיקי המציל את מיני מאינדיאני עם פחם לוהט. גרסת 1940 הוצגה לאחר מכן בטלוויזיה והופצה בלייזרדיסק בשנות ה-90. הסצנה החסרה הוחזרה עבור סט ה-DVD של "אוצרות וולט דיסני"(אנ') משנת 2002 "מיקי מאוס בשחור-לבן: האוסף הקלאסי".
בסט ה-DVD, הקדמה לסרט זה מאת מבקר הקולנוע לאונרד מלטין מזהירה: "זה יהיה טיפשי לשפוט [סרטים אלו] כשבעים שנה מאוחר יותר בהקשר של הליכות ומוסר של היום", אם כי הוא לא מפנה את תשומת הלב באופן ספציפי לשימוש בסטריאוטיפים אינדיאנים נפוצים ב"ימי החלוץ".
הסרט נראה גם ב"מועדון מיקי מאוס" (עונה 1, פרק 15), וב"בוקר טוב, מיקי!" פרק 20.
ביקורת

בספרו "הסרטים של מיקי: סרטי הקולנוע של מיקי מאוס", הייס גרוב כותב: "[הסרט] מציג הנפשה מרהיבה, כולל ריקוד עם צלליות ארוכות מסביב למדורה (הונפש על ידי נורם פרגוסון) ושתי סצנות מדהימות בהנפשתו של בן שרפסטין: סצנת תקיפה מורכבת, וצילום מרשים שנלקח מזווית אחד הסוסים המקיפים את המחנה, מראה רקע נע של קרונות בפרספקטיבה מושלמת. דבר מרהיב נוסף הוא פיסת הנפשה מאת וילפרד ג'קסון: הקרב בין מיקי לאינדיאני הנורא, אשר חטף את מיקי. הקרב מוצג בתקריב, ומכיל תנועות מורכבות בין השניים. סצנות כמו אלה מראות את דיסני שומר ומתחזק על תחמו בשדה ההנפשה".
לדברי ראיין קילפטריק מאתר הפודקאסט "The Disney Film Project", "הפעולה האמיתית מתחילה... כשהאינדיאנים פולשים למחנה הקרונות. מנקודה זו ואילך, מדובר בכאוס בהתגלמותו. הסצנות בהם החלוצים התזזיתיים שמתרוצצים סביב ומנסים להתחמק מהחיצים נהדרות ומוסיפות לתחושת התנועה שעוברת בחלק האחרון של הסרט".
הערות שוליים

1 2  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 63. ISBN 978-3-8365-5284-4.
1 2  Grob, Gijs (2018). "Pioneer Days". Mickey's Movies: The Theatrical Films of Mickey Mouse. Theme Park Press. ISBN 978-1683901235.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
1 2  "Pioneer Days". Internet Animation Database. נבדק ב-8 בפברואר 2020. {{cite web}}:  (עזרה)
↑  Kilpatrick, Ryan. "Pioneer Days". Disney Film Project. נבדק ב-8 בפברואר 2020. {{cite web}}:  (עזרה)
אפרים גרינבלט

| --- | --- |

 לידה:  1932 ירושלים, פלשתינה (א"י) 
 פטירה:  3 בינואר 2014 (בגיל 82 בערך) 
 מקום קבורה:  הר המנוחות 
 מדינה:  ישראל 
 תקופת הפעילות:  ? – 3 בינואר 2014 
 
הרב אפרים גרינבלט (תרצ"ב, 1932 - ב' בשבט תשע"ד, 3 בינואר 2014) היה פוסק הלכה בארצות הברית, ובסוף ימיו בירושלים. מפורסם בשל תשובותיו הרבות. מתלמידיו המובהקים של הרב משה פיינשטיין.
ביוגרפיה

נולד בירושלים לרב אברהם ברוך ועליזה לבית בירנשטוק, כבן בכור למשפחה בת אחד עשר ילדים. הרב נטע צבי גרינבלט שכיהן כרב בארצות הברית היה דודו. המשפחה התגוררה בשכונת כרם. למד בישיבת קלצק ברחובות אצל הרב שך והושפע ממנו רבות.
בצעירותו היה פעיל בלח"י וכונה "נחשון", בתחילת דרכו ישב בקישלה לאחר שהסליק נשק בהמשך ברח מהכלא ושימש כאחראי טלפוני במחנה של הלח"י "יואב".
התגייס לצה"ל אך לא חוייל בשל בעיות בריאותיות, בהמשך היגר לארצות הברית, במצוות סבו הרב יצחק גרינבלט, כדי לכהן ברבנות ולפרנס את משפחתו. במקביל למד בישיבת תפארת ירושלים בניו יורק אצל הרב משה פיינשטיין והיה לתלמידו המובהק. בשנת תשי"ב (1952) נשלח על ידי הרב פיינשטיין להיות רב בממפיס כדי לחזק שם את היהדות. הוא שימש שם קרוב ל-60 שנה כרב המקום, אב בית דין, ראש ישיבה, ראש כולל, מחנך, שוחט ומוהל.
ספרו העיקרי הוא שו"ת רבבות אפרים (על פי הפסוק: "והם רבבות אפרים", דברים ל"ג), בן תשעה כרכים ובו אלפי תשובות לשאלות מכל העולם. ספרים נוספים מפרי עטו: רבבות אפרים על התורה (שני כרכים, הערות על המקרא), רבבות ויובלות (שני כרכים, בשיתוף עם הרב יובל נוף, אב"ד בממפיס) על הלכות דעות ונושאים נוספים. כמו כן מאות ממאמריו פזורים בביטאונים וקבצים תורניים שונים.
אשתו, מרים, נספתה בתאונת דרכים בשנת תשס"ב (2002). בשנותיו האחרונות עלה לישראל, והתגורר אצל בתו בשכונת הר נוף בירושלים.
גיסו היה הרב שלמה ברוודה.
מספריו

ספר רבבות אפרים:
ר' אפרים גרינבלט, שו"ת רבבות אפרים, חלק א' , באתר היברובוקס
ר' אפרים גרינבלט, שו"ת רבבות אפרים, חלק א', מהדורה ב', באתר היברובוקס
ר' אפרים גרינבלט, שו"ת רבבות אפרים, חלק ב', באתר היברובוקס
ר' אפרים גרינבלט, שו"ת רבבות אפרים, חלק ג', באתר היברובוקס
ר' אפרים גרינבלט, שו"ת רבבות אפרים, חלק ד', באתר היברובוקס
ר' אפרים גרינבלט, שו"ת רבבות אפרים, חלק ה', באתר היברובוקס
ר' אפרים גרינבלט, שו"ת רבבות אפרים, חלק ו', באתר היברובוקס
ר' אפרים גרינבלט, שו"ת רבבות אפרים, חלק ז', באתר היברובוקס
ר' אפרים גרינבלט, שו"ת רבבות אפרים, חלק ח', באתר היברובוקס
לקריאה נוספת

ספר רבבות אפרים, המאור, רכו [כז, ו], תמוז־אב תשל"ה, עמ' 32–33, באתר אוצר החכמה
הרב אלחנן פרינץ, 'זיכרון ומעשים ממו"ר הגאון רבי אפרים גרינבלט', בתוך: המאור תנח [סז, ד], ניסן־אייר תשע"ד, עמ' קלד-קלז
הערות שוליים

↑  גרינבלט אפרים – "נחשון" – העמותה להנצחת מורשת לח״י
| --- | --- |
בקרת זהויות :  NLI: 987007296237605171  ISNI: 0000 0000 6695 4190  LCCN: n84074779  VIAF: 77712975   WorldCat (עם VIAF): 77712975
פונדק ג'מייקה (סרט)

| --- | --- |
כרזת הסרט
כרזת הסרט
 מבוסס על:  הרומן "פונדק ג'מייקה" מאת דפנה דה מוריאה
 בימוי:  אלפרד היצ'קוק 
 הופק בידי:  אריך פומר, צ'ארלס לוטון 
 תסריט:  סידני ג'ליאט, ג'ואן הריסון, ג'ון פריסטלי, עלמה רוויל
 עריכה:  רוברט המר
 שחקנים ראשיים:  צ'ארלס לוטון מורין או'הרה רוברט ניוטון לסלי בנקס
 מוזיקה:  אריק פנבי 
 צילום:  ברנרד נוולס, הארי סטרדלינג 
 מדינה:  הממלכה המאוחדת 
 חברה מפיצה:  Mayflower Productions
 שיטת הפצה:  וידאו על פי דרישה 
 הקרנת בכורה:  15 במאי 1939
 משך הקרנה:  95 דק' 
 שפת הסרט:  אנגלית 
 סוגה:  סרט פשע, סרט דרמה, סרט רומנטי, סרט שודדי ים 
 מקום התרחשות:  קורנוול 
 דף הסרט ב־IMDb
 
פונדק ג'מייקה (באנגלית: Jamaica Inn) הוא מותחן פשע בריטי משנת 1939 בבימויו של אלפרד היצ'קוק עם צ'ארלס לוטון ומורין או'הרה בתפקידים הראשיים. זה היה סרטו האחרון של היצ'קוק בבריטניה בטרם יצר לארצות הברית בהזמנתו של המפיק דייוויד או. סלזניק. כן היה זה הסרט הראשון של מורין או'הרה בתפקיד ראשי. אשתו של היצ'קוק, עלמה רוויל, השתתפה בכתיבת התסריט.
התסריט הוא עיבוד קולנועי המבוסס באופן חופשי על הרומן הגותי "פונדק ג'מייקה" מאת דפנה דה מוריאה משנת 1936. היא ביססה את העלילה סביב פונדק ג'מייקה (אנ') שנמצא באזור בודמין מור (Bodmin Moor) במחוז קורנוול. הבניין נבנה ב-1750 ושימש מבריחים ופושעים שעסקו בשוד ספינות שנתקעו על החוף.
ב-1983 הופקה סדרת טלוויזיה על פי הספר, וב-2014 הפיק ה-BBC סדרת טלוויזיה נוספת ששודרה בערוץ BBC One.
תקציר העלילה

פונדק ג'מייקה משמש בסיס לחבורת פושעים ורוצחים המכוונים ספינות לסלעי חוף בקורנוול, הורגים את הצוות ושודדים את הסחורה.
למקום זה מגיעה אישה צעירה מאירלנד בשם מרי ילן (מורין או'הרה) שאימה מתה והיא בדרך לדודתה פשיינס הגרה בפונדק ג'מייקה. הרכב מסרב מפחד לעצור ליד הפונדק ומביא אותה לארמונו של בעל האחוזה הקרוב בשם סיר המפרי (צ'ארלס לוטון).
המפרי מתרשם מיופיה, ומסכים לרכב אתה לפונדק ג'מייקה. פשיינס מקבלת אותה ברצון, אבל בעלה ג'וס (לסלי בנקס) לא מרוצה מכך. ג'וס הוא מנהיג של חבורת פושעים המכוונת ספינות לעלות על סלעים בחוף קורנוול, ואז הם רוצחים את כל הצוות ושודדים את הסחורה על הספינה. הפושעים הם בעלי עבר פלילי ורבים ביניהם לעיתים קרובות. ג'וס מודיע כי יש גנב בתוכם. לאחר חקירה הם מוצאים כסף רב אצל ג'יימס "ג'ם" טרירן (רוברט ניוטון). הם מחליטים לתלותו על חבל. מרי משקיפה על כל זה מחדרה בקומה העליונה וכאשר היא רואה שהפושעים יצאו מהחדר, היא חותכת את החבל ומשחררת את ג'ם. שניהם נסים מהמקום, כשחבורת הפושעים רודפים אחריהם כדי לחסלם.
לאחר שהם מצליחים בקושי להיחלץ, הם מגיעים לביתו של סיר המפרי. הם לא יודעים שהמפרי משתף פעולה עם הפושעים. הוא נוהג להודיע להם על ספינה שעוברת במקום ושולח אותם לתפוס אותה. הספינה מתרסקת לחוף המסולע לאחר שהם מכבים את אור המגדלור. הם מעבירים את הסחורה הגנובה להמפרי והוא מאכסן אותה אצלו ומשלם לג'וס חלק קטן מהרווחים כדי שייחלק לחבורתו.
ג'ם מגלה להמפרי שהוא למעשה סוכן של השלטונות שהסתנן לחבורת הפושעים. המפרי עושה עצמו לא מופתע וכולם נוסעים לפונדק ג'מייקה. המפרי מודיע בחשאי לג'וס כי עליהם לשדוד בלילה ספינה נוספת על מנת שיוכל לממן את בריחתו לצרפת. ג'וס והפושעים קושרים את ג'ם ואת המפרי יוצאים לחוף עם מרי. מרי מצליחה למנוע את כיבוי המגדלור. הספינה ניצלת והפושעים רוצים להרוג אותה, אך ג'וס שמעריך את אומץ ליבה מעלה אותה לעגלה ובורח אתה לאחר שנפצע קשה מיריות הפושעים.
בינתיים בפונדק "משתחרר" (לאחר שנקשר כאילו על ידי ג'וס על מנת לא לעורר חשד על הקשר ביניהם) המפרי מהכבלים ומבקש מפיישנס שתשמור על ג'ם. ג'ם משכנע אותה שתשחרר אותו כדי למנוע שפיכות דמים. היא משתכנעת והוא יוצא במהירות להזעיק חיילים. ג'וס הפצוע מת בפונדק ומרי מנסה לגלות לדודתה על המפרי, אבל הוא מקדים אותה, הורג את פיישנס וחוטף את מרי על מנת לברוח אתה לצרפת.
הפושעים חוזרים לפונדק ונכבלים על ידי החיילים. ג'ם והחיילים ממהרים לנמל שם התמקם המפרי עם מרי. הם עולים על הספינה, אבל המפרי עולה אל ראש התורן ומתאבד בנפילה. מרי ניצלת וג'ם מחבק אותה.
כביש אבוד

| --- | --- |

 בימוי:  דייוויד לינץ' 
 הופק בידי:  מארי סוויני 
 תסריט:  דייוויד לינץ', בארי גיפורד 
 עריכה:  מארי סוויני 
 שחקנים ראשיים:  ביל פולמן סקוט קופי ליסה בויל גאי סינר ג'ורדי וייט מינק סטול נטשה גרגסון וגנר לסלי בגה מייקל שיימוס ויילס פ. ויליאם פרקר הת'ר סטיבנס אמנדה אנקה גרג טרוויס מרילין מנסון הנרי רולינס ג'ק נאנס ריצ'רד פריור רוברט לוג'יה פטרישה ארקט בלת'זר גטי ג'ק קהלר רוברט בלייק דייוויד לינץ' ג'ובני ריביסי מיכאל מאסי גארי ביוסי דרו ברימור בפסקה זו 2 רשומות נוספות שטרם תורגמו 
 מוזיקה:  אנג'לו בדלמנטי 
 צילום:  פיטר דמינג 
 מדינה:  ארצות הברית, צרפת 
 חברת הפקה:  Ciby 2000 
 חברה מפיצה:  October Films, נטפליקס 
 שיטת הפצה:  וידאו על פי דרישה 
 הקרנת בכורה:  10 באפריל 1997 
 משך הקרנה:  135 דק' 
 שפת הסרט:  אנגלית 
 סוגה:  נאו-נואר, פילם נואר, סרט דרמה, סרט מתח, סרט בלשי, סרט אימה 
 מקום התרחשות:  לוס אנג'לס 
 הכנסות באתר מוג'ו:   losthighway
 דף הסרט ב־IMDb
 
כביש אבוד (באנגלית: Lost Highway) הוא מותחן פסיכולוגי אפל משנת 1997 שביים דייוויד לינץ'. את התסריט כתב לינץ' יחד עם התסריטאי בארי גיפורד. גיפורד הוא גם הסופר שכתב את הספר "לב פראי", שעל בסיסו ביים לינץ' ב-1990 סרט באותו השם. בסרט מופיעים בתפקידים הראשיים השחקנים ביל פולמן, פטרישה ארקט ו- בלת'זר גטי. זהו גם הסרט האחרון בו הופיע השחקן ההוליוודי הוותיק רוברט בלייק. סרט זה הוא גם שיתוף הפעולה הראשון של לינץ' עם צלם הקולנוע פיטר דמינג, שצילם לאחר מכן גם את סרטו של לינץ' מלהולנד דרייב ואת העונה השלישית של סדרת הטלוויזיה טווין פיקס (2017).
את פסקול הסרט הפיק טרנט רזנור, סולן להקת Nine Inch Nails, והוא כולל שירים של דייוויד בואי, מרילין מנסון, לו ריד וכן מוזיקה מקורית של המלחין הקבוע של לינץ' אנג'לו בדלמנטי.
הסרט יצא לאקרנים בארצות הברית ב-21 בפברואר 1997 ובישראל ב-7 במרץ 1997, ועל אף שנכשל בקופות הפך ברבות השנים לסרט פולחן, במיוחד בקרב מעריציו של דייוויד לינץ'. זהו הראשון מבין טרילוגיית סרטים של לינץ' העוסקים בצד האפל של לוס אנג'לס ותעשיית הסרטים שבה. השניים האחרים הם מלהולנד דרייב ואינלנד אמפייר, אך בניגוד לשניים האחרים סרט זה נוגע דווקא בתעשיית הפורנו האמריקנית, בעוד השניים האחרים עוסקים וגם תוקפים את הוליווד ישירות. המשותף הנוסף לכל שלושת הסרטים הוא שבמרכזם עומדת דמות אשר אישיותה ונפשה הולכת ונעלמת לעולם של פנטזיות וחלומות אשר הופכים לסיוט הזוי שבסופו מתפרקת הפנטזיה והדמות המרכזית מתה.
הסרט עוקב אחר דמותו של נגן הסקסופון פרד מדיסון (ביל פולמן), הנאשם ברצח אשתו ונידון למוות. בתא הנידונים למוות מתחלפת דמותו בזו של מכונאי צעיר (בלת'זר גטי) המתאהב באהובתו היפהפייה של גנגסטר כוחני (רוברט לוג'יה) המתגלה בהמשך כמפיק של סרטי פורנו.
ביקורות

"כביש אבוד" הוקרן בבכורה ב-18 בפברואר 1997 בלוס אנג'לס והופץ בארצות הברית (בהפצה מוגבלת) על ידי חברת ההפצה "אוקטובר פילמס". הסרט נתקבל בביקורות מעורבות שרובן היו שליליות. מבקר הסרטים רוג'ר איברט כתב כי הסרט הוא לא יותר מתרגיל בצורה וסגנון וכי העלילה נראית כאילו צורפה מחלקי רעיונות שלא הצליחו ממש לחבר ביניהם. מבקר הסרטים הישראלי יהודה סתיו כתב כי הסרט יומרני ונפוח. לעומתם, מבקר הסרטים האוסטרלי אדריאן מרטין כתב כי "כביש אבוד" הוא האירוע הקולנועי של שנת 1997 וכי הוא הסרט הנועז ביותר בתוכנו ובסגנונו הנסיוני שנעשה עד אז בקולנוע הפופולרי של שנות ה-90.
בקרב מעריצי לינץ' הסרט נתקבל בחמימות גדולה יותר ולאורך השנים נחשב לאחד מסרטיו הטובים ביותר והפך למעין סרט פולחן. רוב המבקרים והמעריצים מסכימים ביניהם כי כאשר מדובר בסגנונו המיוחד של לינץ', זהו כנראה סרטו האפל, המטריד והקיצוני ביותר.
הסרט נכשל בקופות ולעומת תקציב הפקה שעמד על כ-15 מיליון דולר הוא הכניס קצת פחות מ-4 מיליון דולר.